สมเด็จพระราชาธิบดีคาร์ลที่ 16 กุสตาฟแห่งสวีเดน

สมเด็จพระราชาธิบดีคาร์ลที่ 16 กุสตาฟ () ทรงเป็นประมุของค์ปัจจุบันแห่งราชอาณาจักรสวีเดน เสด็จพระราชสมภพเมื่อวันที่ 30 เมษายน ค.ศ. 1946 เป็นพระโอรสในเจ้าชายกุสตาฟ อดอล์ฟ ดยุกแห่งเวสเตร์บอตเติน มกุฎราชกุมารในขณะนั้นและเจ้าหญิงซิบิลลาแห่งซัคเซิน-โคบวร์คและโกทา พระราชมารดาของพระองค์เป็นพระราชปนัดดาในสมเด็จพระราชินีนาถวิกตอเรีย เสด็จเถลิงถวัลยราชสมบัติเป็นสมเด็จพระราชาธิบดีแห่งสวีเดนเมื่อวันที่ 15 กันยายน ค.ศ. 1973 

ทายาทผู้มีสิทธิโดยตรงของพระองค์หลังผ่านกฎหมายสถาปนาการสืบสันตติวงศ์เป็นแบบสิทธิของบุตรหัวปี (absolute primogeniture) ในวันที่ 1 มกราคม ค.ศ. 1980Article  by the Swedish Institute 15 June 2018 คือเจ้าหญิงวิกตอเรีย มกุฎราชกุมารีแห่งสวีเดน พระราชธิดาองค์โตของพระองค์กับพระมเหสี ก่อนหน้านั้น ผู้ที่เป็นทายาทผู้มีสิทธิโดยตรงคือเจ้าชายคาร์ล ฟิลิป ดยุกแห่งแวร์มลันด์ พระอนุชาในเจ้าหญิงวิกตอเรีย มกุฎราชกุมารี เนื่องจากว่าพระองค์ประสูติในเดือนพฤษภาคม ค.ศ. 1979 สมเด็จพระราชาธิบดีคาร์ลที่ 16 กุสตาฟเป็นพระมหากษัตริย์สวีเดนที่ครองราชย์นานที่สุดในประวัติศาสตร์สวีเดน โดยแซงหน้ารัชสมัยของพระเจ้ามักนุสที่ 4 ที่ 44 ปี 222 วันในวันที่ 26 เมษายน ค.ศ. 2018

 พระชนม์ชีพวัยเยาว์ 
คาร์ล กุสตาฟเสด็จพระราชสมภพในวันที่ 30 เมษายน ค.ศ. 1946 เวลา 10:20 น. ที่พระราชวังฮากาในโซลนา เทศมณฑลสต็อกโฮล์ม โดยเป็นพระราชโอรสองค์เดียวและเป็นองค์สุดท้องจากพระราชโอรสธิดา 5 พระองค์ในเจ้าชายกุสตาฟ อดอล์ฟกับเจ้าหญิงซิบิลลา พระองค์ได้รับพิธีบัพติศมาที่Royal Chapel ในวันที่ 7 มิถุนายน ค.ศ. 1946 จากอาร์ชบิชอปแห่งอุปซอลา Erling Eidem

พระราชบิดามารดาทูลหัวของพระองค์ได้แก่ มกุฎราชกุมารกับมกุฎราชกุมารีแห่งเดนมาร์ก มกุฎราชกุมารแห่งนอร์เวย์ สมเด็จพระราชินีนาถยูเลียนาแห่งเนเธอร์แลนด์, พระมหากษัตริย์สวีเดน, รัชทายาทแห่งซัคเซิน-โคบวร์คและโกทา, มกุฎราชกุมารกับมกุฎราชกุมารีแห่งสวีเดน และเคานต์ฟอลก์กับเคาน์ติสมาเรีย แบร์นาด็อตแห่งวิสบอร์ก

เจ้าชายคาร์ล กุสตาฟได้รับพระอิสริยยศ ดยุกแห่งแยมต์ลันด์ พระราชบิดาสวรรคตจากเครื่องบินตกในวันที่ 26 มกราคม ค.ศ. 1947 ที่ท่าอากาศยานโคเปนเฮเกน ทำให้พระองค์ตอนพระชนมพรรษา 9 เดือนอยู่ในลำดับที่สองในการครองราชย์ เป็นรองเพียงพระอัยกา ซึ่งในตอนนั้นดำรงตำแหน่งมกุฎราชกุมารกุสตาฟ อดอล์ฟ เมื่อสมเด็จพระเจ้ากุสตาฟที่ 5 แห่งสวีเดนสวรรคตใน ค.ศ. 1950 เจ้าชายตอนพระชนมพรรษา 4 พรรษาจึงกลายเป็นทายาทผู้มีสิทธิโดยตรงของสวีเดน

 เสด็จเถลิงถวัลยราชสมบัติ 
เจ้าชายกุสตาฟ อดอล์ฟ ดยุกแห่งเวสเตร์บอตเติน ผู้เป็นพระราชบิดาได้ทิวงคตก่อนสืบราชสันตติวงศ์ ณ กรุงโคเปนเฮเกน ประเทศเดนมาร์ก ทำให้พระองค์ต้องรับหน้าที่รัชทายาทแห่งสวีเดนแทนพระราชบิดา ต่อมาสมเด็จพระเจ้ากุสตาฟที่ 6 อดอล์ฟแห่งสวีเดน พระราชอัยยกาได้สวรรคตพระองค์จึงเสด็จครองราชย์เป็น สมเด็จพระราชาธิบดีแห่งราชอาณาจักรสวีเดน

 อภิเษกสมรส 
พระองค์ทรงเสกสมรสกับ นางสาว ซิลเวีย เรนาทอ แซเมอลัธ (ภายหลัง คือ สมเด็จพระราชินีซิลเวียแห่งสวีเดน) เมื่อวันที่ 19 มิถุนายน พ.ศ. 2519 ซึ่งสาเหตุที่ต้องเสกสมรสหลังจากขึ้นครองราชย์แล้วนั้น ก็เพื่อมิให้เสียสิทธิ์ในการสืบราชบัลลังก์ ปัจจุบันทรงมีพระราชโอรส-ธิดารวม 3 พระองค์
 เจ้าหญิงวิกตอเรีย มกุฎราชกุมารีแห่งสวีเดน
 เจ้าชายคาร์ล ฟิลิป ดยุกแห่งแวร์มลันด์ (*อดีตมกุฎราชกุมารแห่งสวีเดน)
 เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์

 พระราชนัดดา 
พระองค์และ สมเด็จพระราชินีซิลเวียแห่งสวีเดน ทรงมีพระราชนัดดา รวม 9 พระองค์ ดังนี้
พระบุตรใน เจ้าฟ้าหญิงมกุฎราชกุมารี
 เจ้าหญิงเอสแตล ดัชเชสแห่งเอิสเตร์เยิตลันด์ 
เจ้าชายออสการ์ ดยุกแห่งสกอเน
พระบุตรใน เจ้าฟ้าชาย ดยุกแห่งแวร์มลันด์
เจ้าชายอเล็กซันเดอร์ ดยุกแห่งเซอเดร์มันลันด์
เจ้าชายกาเบรียล ดยุกแห่งดัลลันด์
เจ้าชายยูเลียน ดยุกแห่งฮัลลันด์
เจ้าหญิงอีเนส ดัชเชสแห่งเวสเตร์บอตเติน
พระบุตรใน เจ้าฟ้าหญิง ดัชเชสแห่งเฮลซิงลันด์และเยสตริคลันด์
เจ้าหญิงเลโอนอร์ ดัชเชสแห่งกอตลันด์
เจ้าชายนีโคลัส ดยุกแห่งโอเงร์มันลันด์
เจ้าหญิงอาเดรียน ดัชเชสแห่งเบลคิงเงอร์

 เครื่องราชอิสริยาภรณ์ไทย 
 พ.ศ. 2546 - 80px เครื่องราชอิสริยาภรณ์อันเป็นมงคลยิ่งราชมิตราภรณ์ (ร.ม.ภ.)ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์แด่สมเด็จพระราชาธิบดีคาร์ลที่ ๑๖ กุสตาฟ และสมเด็จพระราชินีซิลเวียแห่งราชอาณาจักรสวีเดน , เล่ม ๑๒๐, ตอน ๔ข ฉบับทะเบียนฐานันดร, ๗ มีนาคม พ.ศ. ๒๕๔๖, หน้า ๑ 23 กุมภาพันธ์ พ.ศ. 2546 ในโอกาสเสด็จฯ เยือนประเทศไทยอย่างเป็นทางการในฐานะพระราชอาคันตุกะส่วนพระองค์
 พ.ศ. 2551 - 80px เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ

พระราชวงศ์

 ดูเพิ่ม 
 รายพระนามพระมหากษัตริย์ทั่วโลกเรียงตามวันเสด็จขึ้นครองราชย์

 อ้างอิง 

 ข้อมูล 


 แหล่งข้อมูลอื่น 

 ราชสำนักสวีเดน – เว็บไซต์ทางการ

คาร์ลที่ 16 กุสตาฟ
คาร์ลที่ 16 กุสตาฟ
ค
หมวดหมู่:ผู้ได้รับเครื่องราชอิสริยาภรณ์ ร.ม.ภ.
หมวดหมู่:ดยุกสวีเดน
หมวดหมู่:มกุฎราชกุมารแห่งสวีเดน